8. §

Az Evt. 10. §-a helyébe a következő rendelkezés lép:

„10. § (1) Az egyes erdőtervezési körzetekben a 7. § (1) bekezdés a), b) vagy c) pontja szerinti természetességi állapotú, az állam 100%-os tulajdonában álló, Natura 2000 rendeltetésű, illetve természetvédelmi, talajvédelmi, tájképvédelmi, vagy közjóléti elsődleges rendeltetésű erdők területének az e törvény hatálybalépését követő

a) első körzeti erdőtervezést követően ~~a hegy- vagy dombvidéki erdők~~ legalább egyötöd~~, síkvidéki erdők legalább egytized~~ részén,

b) második körzeti erdőtervezést követően ~~a hegy- vagy dombvidéki erdők~~ legalább egynegyed, ~~síkvidéki erdők legalább egynyolcad~~ részén,

c) harmadik körzeti erdőtervezést követően ~~a hegy- vagy dombvidéki erdők legalább~~ egyharmad~~,~~ ~~síkvidéki erdők legalább egyhatod~~ részén,

örökerdő **vagy** faanyagtermelést nem szolgáló~~, vagy átmeneti~~ üzemmódú erdőgazdálkodást kell folytatni.

(2) Az állam 100 %-os tulajdonában álló,

a) természetvédelmi, Natura 2000, tájképvédelmi vagy közjóléti elsődleges rendeltetésű,

b) a 7. § (1) bekezdés a), b) vagy c) pontja szerinti természetességi állapotú, és

c) az erdő-felújítási kötelezettségre vonatkozó előírást alapul véve természetes mageredetű erdőfelújításra alkalmas

erdőben – a (3) bekezdésben és a 73. § (6) bekezdésben foglalt eset kivételével – tilos a tarvágás.

(3) Az erdészeti hatóság az erdőtervben vagy annak módosítása során lehetővé teheti a tarvágást a (2) bekezdés szerinti erdőben, ha az

a) termőhelyi vagy erdővédelmi okból, vagy

b) a természetes újulat megőrzése – sarj eredetű felújítás esetén megtelepedése – érdekében indokolt.

(4) Az állam 100 %-os tulajdonában álló erdőre, valamint erdőgazdálkodási tevékenységet közvetlenül szolgáló földterületre vonatkozó természetvédelmi, vagy árvízvédelmi indokból jogszabályban, vagy határozatban jogszerűen elrendelt korlátozás – e törvény eltérő rendelkezése hiányában – kártalanítási igényt nem keletkeztet.”

**Indoklás:**

Az első három természetességi kategóriába eső, különleges rendeltetésű erdők esetében a hagyományos vágásos erdőgazdálkodást természetvédelmi szempontból a nem-vágásos üzemmódokkal, a jelenleg hatályos erdőtörvényben meghatározott arányok szerint indokolt lecserélni. Mivel az átmeneti üzemmód nem tekinthető nem-vágásos üzemmódnak, a lehetőségek közül elhagyandó.

20. §

(2) Az Evt. a következő 23/A. §-sal egészül ki:

„23/A. § (1) A fenntartható erdőgazdálkodás tervezése szempontjából az erdő 23. §-ban foglaltak szerint megállapított rendeltetései közül a leginkább meghatározó rendeltetés az erdő elsődleges rendeltetése, amelyet az erdészeti hatóság az erdő egyéb megállapított rendeltetései, természetbeni állapota, az erdőgazdálkodás célja és közérdekű korlátozásai, valamint az erdőgazdálkodó javaslatának figyelembevételével állapít meg.

~~(2) A természetvédelmi rendeltetést – a (4)-(6) bekezdésben foglalt kivétellel – az erdő elsődleges rendeltetéseként kell megállapítani.~~

(3) ~~Kiemelt~~ **K**özösségi jelentőségű, jelölő erdei élőhelynek minősülő, természetes vagy természetszerű erdő természetességi állapotú erdő esetében – védett természeti terület~~, illetve a (4)-(6) bekezdésben foglalt~~ kivétellel – elsődleges rendeltetésként a Natura 2000 rendeltetést kell megállapítani.

~~(4) Az Országos Területrendezési Tervről szóló törvényben foglaltak alapján különleges honvédelmi területként kijelölt területen lévő erdő esetében az erdő elsődleges rendeltetéseként – az (5) és (6) bekezdésben foglalt kivétellel – a honvédelemért felelős miniszter kezdeményezésére a honvédelmi rendeltetést kell megállapítani.~~

~~(5) Folyók nagyvízi medrének elsődleges és másodlagos levezető sávjába eső erdő esetében az erdő elsődleges rendeltetéseként a vízügyi igazgatási szerv kezdeményezésére az árvízvédelmi rendeltetést kell megállapítani.~~

~~(6) Folyók nagyvízi medrének átmeneti levezető sávjába eső erdő esetében az árvízvédelmi rendeltetés a vízügyi igazgatási szerv kezdeményezésére az árvizek levezetésében betöltött szerepétől, illetve az erdő egyéb közérdekű funkcióitól függően az erdő elsődleges rendeltetéseként is megállapítható.”~~

**Indoklás:**

Védett területen kívüli természetes ill. természetszerű erdők esetében indokolt a Natura 2000 elsődleges rendeltetés. Nem elfogadható, hogy a honvédelmi és árvízvédelmi rendeltetés védett területen általános, vagy kötelező jelleggel megelőzze a természetvédelmi rendeltetést.

25. §:

29. § (3) Átmeneti üzemmód esetében az erdőfelújítási időszak lehetséges elhúzása érdekében a
véghasználati és erdőfelújítási tevékenységek térben illetve időben több ütemben kerülnek
végrehajtásra, az erdőben az átalakítási, vagy erdőfelújítási tervben foglaltak szerint legfeljebb **0**~~1~~,5
hektáros egybefüggő, erdőfelújítási kötelezettség alatt álló, végvágott területeket keletkeztető
véghasználatokra kerül sor, és e tevékenységek végrehajtása során kiemelt szempont az erdő
felújulásának vagy felújításának folyamatos biztosítása.

**Indokolás:**

1,5 hektáros kiterjedéssel gyakorlatilag (tar)vágásos üzemmód valósítható meg, ugyanakkor sehol sem került rögzítésre a törvényi szabályozásban, hogy a felújítás érdekében szükséges első tarvágás után nem követhetik a későbbiekben további tarvágások ugyanezen területen. Emiatt szükséges a tarvágás területének csökkentése.

45. § (3) Természetes erdő**,** ~~vagy~~ természetszerű erdő **és származék** **erdő** természetességi állapotú erdő, valamint nem erdő művelési ágú, védett természeti terület vagy Natura 2000 területként kijelölt közösségi jelentőségű, jelölő élőhely **kettő**száz méteres körzetében intenzíven terjedő fafajjal erdőt**, fásítást, ill. fás szárú növényekből álló, külön jogszabály szerint létesített ültetvényt** telepíteni tilos.

**Indokolás:**

A meglévő, őshonos fafajokból álló erdők védelme érdekében szükséges a korábbi védőtávolság fenntartása, elsősorban a maggal történő terjedés megfelelő mértékű akadályozása érdekében. Szükséges továbbá ezen védőtávolság fásítás, ill. fás szárú növényekből álló, külön jogszabály szerint létesített ültetvény létesítése esetén történő alkalmazása is.